ምሉእ ጥዕና እንተለካ ማለት ካብ ካልኦት ሰባት ብዝሓሸ ብኾሮናቫይረስ ናይ ዘይምጥቃዕ ዕድል ኣለካ ማለት ኣይኮነን። ዕድመ ዝደፍኡ፣ ድኹም ስርዓተ ምክልኻል ዘለዎምን ንድኻም ልቢ ሓዊስካ ካልኦት ሕዱር ሕማም ዘለዎምን ሰባት ዝያዳ በቲ ሕማም ናይ ምጥቃዕ ዕድል ኣለዎም። መብዛሕቲኦም ሰባት ካብ ኮሮናቫይረስ ምሕዋይ ዝጅምሩ ቅሩብ ዕረፍቲ ምስ ወሰዱ'ዩ። ምልክታት እቲ ቫይረስ ኣብ ገሊኦም ሰባት ዝያዳ ክኸብድን ክሳብ ንሞት ከቃልዖምን ይኽእል። ምልክታት ሕማም ኮሮናቫይረስ ልክዕ ከምቶም ካልኦት ሕማማት ተመሳሳሊ'ዩ። ኣብነት ጉንፋዕን ሰዓልን። ሰዓል ልዑል መጠን ረስኒ ትንፋስ ምቁርራጽ ልዕሊ 70 ዓመት ዝዕድሚኦም ጥዕናዊ ኩነታቶም ብዘየገድስ ብኮሮናቫይረስ ናይ ምጥቃዕ ዕድሎም ልዑል'ዩ። ትሕቲ 70 ዓመት ዝዕድምኦም ከኣ እዞም ዝስዕቡ ጥዕናዊ ጸገማት እንተነይርዎም በቲ ቫይረስ ናይ ምጥቃዕ ዕድሎም ዝለዓለ ይኸውን። ግዜ ዝወሰደ ናይ መተንፈሲ ኣካላት ጸገም ማለት፡ ልቢ ድኻም ጸገም ኩሊት ጸገም ጣፍያ 'ኒዮሮሎጂካል' ጸገማት ዝያዳ ነቲ ሕማም ዝቃልዑ ኩነታት ጥዕነኦም ብዘየገድስ ዕደሚኦም ልዕሊ ሰብዓ ዓመት ዝኾኑን፡ ዕድሚኦም ትሕቲ ሰብዓ ዓመት ኮይኖም ድማ ካብዞም ዝስዕቡ ጸገማት ጥዕና ዘለዎምን እዮም። ከም ናይ ኣዝማ፥ ንመተሓላለፊ ሳንቡእ ዝዓግት ሕማምን ብሮንካይትን ዝኣመሰሉ ሕዱር ሕማማት ስርዓተ ምትንፋስ ከም ድኻም ልቢ ዝኣመሰሉ ሕማማት ልቢ ሕዱር ሕማም ኩሊት ከም ወይቦ (ሀፓታይተስ) ዝኣመሰሉ ግዘ ዝወሰዱ ሕማማት ከም ንጭዋዳታት ዘልምስን መሓውር ዘንቀጥቅጥን ሕማምን (Parkinson's disease) ሕማም ሽኮር ናይ ላልሽ ሕማም ሕማማት ኤድስ፥ ምውሳድ ክኒን 'ስተሮይድ'ን ሕክምና ጨረርን (ኬሞተራፒ) ስዒቡ ዝፍጠር ምድኻም ዓቕሚ ምክልኻል ሕማም ሰብነት ኣዝዩ ልዑል ክብደት ሰብነት (ኣርባዓን ልዕሊኡን ዝኾነ መጠን ዝምድና ቁመትን ክብደትን) ነፍሰ ጾራት ኩሉ ሰብ፡ ብኮሮናቫይረስ ከይተሓዝን ነቲ ሕማም ከየመሓላልፍን፡ ኣካላዊ ምርሕሓቕ ተግባራዊ ክገብር እዩ ዝምከር ዘሎ፡፡ ብፍላይ ነዚ ሕማም ተቓላዕቲ ተባሂሎም ዝተዘርዘሩ ሰባት ድማ፡ ብእዋኑ ነቲ ማዕዳ ተግባራዊ ክገብርዎ ይምከር፡፡ ኣስታት 1.5 ሚልዮን ዝኾኑ፡ ከም መንሽሮ ዝኣመሰለ ዝተሓላለኸ ጸገም ጥዕና ዘለዎም ሰባት ድማ፡ ን 12 ሰሙናት ንባዕሎም ኣብ ገዝኦም ብምኽዋል ክቕመጡ ይንገሮም ኣሎ። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
